**Noteikumu projekta “Grozījumi Ministru kabineta 2019.gada 24.septembra noteikumos Nr.448 “Nacionālie antidopinga noteikumi” sākotnējās ietekmes novērtējuma ziņojums(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai pārņemtu Apvienoto Nāciju Izglītības, zinātnes un kultūras organizācijas (UNESCO) Starptautiskās konvencijas pret dopingu sportā 1.papildinājuma - Pasaules Antidopinga kodeksā (turpmāk – Kodekss) noteiktās prasības, kas stājās spēkā 2021.gada 1.janvārī[[1]](#footnote-1), nepieciešams veikt grozījumus Ministru kabineta 2019.gada 24.septembra noteikumos Nr.448 “Nacionālie antidopinga noteikumi” (turpmāk – Nacionālie antidopinga noteikumi). Noteikumu projekts “Grozījumi Ministru kabineta 2019.gada 24.septembra noteikumos Nr.448 “Nacionālie antidopinga noteikumi”(turpmāk –noteikumu projekts) izstrādāts balstoties uz 2021.gada Kodeksā minētajām prasībām, kā arī saņemtajiem ieteikumiem no Pasaules Antidopinga aģentūras (turpmāk – Aģentūra) par nepieciešamo grozījumu veikšanu Latvijas normatīvajos aktos, lai nodrošinātu 2021.gada Kodeksa pārņemšanu nacionālajā likumdošanā. Vienlaikus noteikumu projektā iekļautie grozījumi ir nepieciešami, lai Latvijas Republika un Latvijas Antidopinga birojs (turpmāk – Birojs) spētu nodrošināt 2021.gada Kodeksa ievērošanu nacionālajā līmenī un Aģentūra atzītu Latvijā pieņemto regulējumu un antidopinga sistēmu par atbilstošu Kodeksa prasībām. Veicot, noteikumu projektā iekļautos grozījumus, detalizētāk tiks regulēti jautājumi, kas skar Biroja kompetenci un deleģējumu, dažādu antidopinga pārkāpumu izmeklēšanā un novēršanā iesaistīto komisiju deleģējumu, pārsūdzības kārtību u.c. jautājumiem, kuri izriet no 2021.gada Kodeksā minētā. Vienlaikus noteikumu projekts ir saistīts ar likumprojektu “Grozījumi Sporta likumā” ([1092/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1092/Lp13))[[2]](#footnote-2), kurā tiem dots deleģējums atsevišķu jautājumu regulēšanai. Minētais likumprojekts 2021.gada 17.jūnijā tika pieņemts pirmajā lasījumā un tam ir noteikta steidzamība, proti, pieņemšana divos lasījumos. Ņemot vērā, ka 2021.gada Kodekss stājās spēkā ar 2021.gada 1.janvāri, noteikumu projektā ietvertajiem grozījumiem jāstājas spēkā pēc likumprojekta “Grozījumi Sporta likumā” pieņemšanu otrajā lasījumā Saeimā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2021.gada Kodekss un Starptautiskie standarti, kas tika pieņemti 2019.gada 7.novembrī un stājās spēkā 2021.gada 1.janvārī.  2020.gada 17.decembra Ministru kabineta noteikumi Nr. 799 “Par Pasaules Antidopinga aģentūras 2021.gada Pasaules Antidopinga kodeksa pieņemšanu” [[3]](#footnote-3) (prot. Nr. 84 60. §) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aģentūra Kodeksu pirmo reizi pieņēma 2003. gadā un tas stājās spēkā 2004. gadā. Līdz šim Kodekss ir grozīts četras reizes - 2009. gada 1. janvārī, 2015. gada 1. janvārī, 2018. gada 1. aprīlī un 2019.gada 1.jūnijā. 2017.gada 16. novembrī tika uzsākts 2015.gada Kodeksa un tā Starptautisko standartu pārskatīšanas process. 2021.gada Kodeksu un Starptautiskos standartus apstiprināja Aģentūras valde 2019.gada 7.novembrī Aģentūras organizētajā Piektajā Pasaules konferencē par dopingu sportā. Taču Aģentūra pēc 2021.gada Kodeksa apstiprināšanas 2019.gada 7.novembrī un publicēšanas savā mājas lapā 26.novembrī veica vēl papildu labojumus un precizējumus 2021.gada Kodeksa tekstā 2020.gada 15.jūnijā un 24.septembrī. Informācija par 2020.gadā pēdējiem veiktajiem grozījumiem 2021.gada Kodeksā Biroja rīcībā nonāca tikai 2020.gada 23.oktobrī. Pārskatītais 2021. gada Kodekss stājās spēkā 2021. gada 1. janvārī. Viens no Kodeksa ievērošanas uzdevumiem ir nacionālā līmeņa regulējuma pieņemšana, kurš atbilstu Kodeksa prasībām. Attiecīgi 2020.gada 17.decembrī Ministru kabineta sēdē tika apstiprināti Ministru kabineta noteikumi Nr.799 “Par Pasaules Antidopinga aģentūras 2021.gada Pasaules Antidopinga kodeksa pieņemšanu” [[4]](#footnote-4) (prot. Nr. 84 60. §), kas noteica, ka Latvijā ir pieņemts un apstiprināts 2021.gada Kodekss. 2021.gada Kodeksa pieņemšanu un paredzēto saistību izpildi nodrošina Birojs.  Saskaņā ar 2021.gada Kodeksu un tajā veiktajiem papildinājumiem ir konstatējamas vairākas izmaiņas, kuras ir nepieciešams veikt nacionālajā regulējumā, lai nodrošinātu Latvijas antidopinga normatīvā regulējuma un sistēmas atbilstību 2021.gada Kodeksa prasībām. Veicot Kodeksa pārskatīšanu, tika pārskatīti arī Starptautiskie standarti, kas arī tika pieņemti 2019.gada 7.novembrī un stājās spēkā 2021.gada 1.janvārī. Papildus jau esošajiem Starptautiskajiem standartiem[[5]](#footnote-5) (Pārbaužu un izmeklējumu starptautiskais standarts, Terapeitiskās lietošanas atļaujas starptautiskais standarts, Aizliegto vielu un metožu starptautiskais standarts, Parakstītāju starptautiskais kodeksa ievērošanas standarts, Laboratoriju starptautiskais standarts, Starptautiskais privātuma un personas datu aizsardzības standarts) 2021.gada 1.janvārī spēkā stājās divi jauni Starptautiskie standarti, kas netika iekļauti iepriekšējā 2015.gadā Kodeksā – Starptautiskais izglītības standarts[[6]](#footnote-6) un Starptautiskais rezultātu pārvaldības standarts[[7]](#footnote-7). Minēto Starptautisko standartu tulkotās versijas ir pieejamas valsts valodā Biroja mājaslapā[[8]](#footnote-8), kā arī angļu valodā Aģentūras mājaslapā[[9]](#footnote-9). Savukārt, Aizliegto vielu un metožu aktualizētais 2021.gada saraksts ir pieejams Biroja mājaslapā[[10]](#footnote-10) un Aģentūras mājas lapā valsts valodā[[11]](#footnote-11) kā arī Aģentūras mājaslapā angļu valodā[[12]](#footnote-12).  2021.gada 17.jūnijā Saeimā 1.lasījumā tiku pieņemts likumprojekts “Grozījumi Sporta likumā”, kurā tika iekļauts grozījums, ka paredz grozīt 11.2 pantu papildinot to ar jaunām daļām, paredzot Birojam tiesības gadījumos, kad sportists atzīst antidopinga noteikumu pārkāpuma izdarīšanu, kā arī piekrīt Biroja izvērtējumam un sankcijām, noslēgt vienošanos par pārkāpumu atzīšanu un sankciju pieņemšanu. Minētā daļa arī paredz noteikt deleģējumu Ministru kabinetam, noteikt kārtību un termiņus, kādā Birojs pieņem lēmumu par antidopinga noteikumu pārkāpumu, slēdz vienošanos un piešķir sankcijas. Ņemot vērā, ka kārtību kādā Birojs pieņem lēmumu par antidopinga noteikumu pārkāpumu, slēdz vienošanos un piešķir sankcijas paredzēts noteikt Nacionālos antidopinga noteikumos, noteikumu projekts paredz papildināt ar atsauci uz Sporta likuma 11.3 panta 2.1 un 2.2 daļu.  Šobrīd Nacionālo antidopinga noteikumu 3.punkts nosaka, ka dopinga definīcija ir noteikta kodeksa 1. pantā un antidopinga noteikumu pārkāpumi – kodeksa 2. pantā. Atbilstoši Kodeksa 23.panta 2.punkta 2.apakšpunktam tiek noteikts, ka nacionālajā regulējumā ir jāpārņem Kodeksa 1.pielikums, kurā ir minētas Kodeksā lietotās definīcijas. Līdz ar to, tiek paredzēts papildināt Nacionālo antidopinga noteikumu 3.punktu ar otro teikumu, norādot, ka definīcijas tiek noteiktas atbilstoši Kodeksa 1.pielikumam. Lai arī šāda prasība tika noteikta arī 2015.gada Kodeksā, izstrādājot nacionālos antidopinga noteikumus Aģentūra nenorādīja uz nepieciešamību to iekļaut, bet, veicot grozījumus atbilstoši 2021.gada Kodeksam, Aģentūra pievērsa lielāku vērību, lai nacionālais regulējums atbilstu visām Kodeksa prasībām. Tā kā šāda atsauce nebija ietverta sākotnēji izstrādājot Nacionālos antidopinga noteikumus, ar šādu atsauci ir nepieciešams papildināt, izstrādājot grozījumus atbilstoši 2021.gada Kodeksa regulējumam. Vienlaikus Nacionālo antidopinga noteikumu 3.punkts tiek papildināt ar trešo teikumu nosakot, ka valsts līmeņa sportista un amatieru līmeņa sportista definīcijas nosaka birojs antidopinga noteikumu pārkāpuma izmeklēšanas un pārbaudes veikšanas, kā arī sankciju piemērošanas nolūkā. Kodeksa 1.pielikums nosaka, ka valsts līmeņu sportistu[[13]](#footnote-13) un amatieru līmeņa sportistu[[14]](#footnote-14) definīcijas nosaka katra nacionālā antidopinga organizācija. Tā kā šādu specifisku definīciju definēšana Sporta likumā nav iespējama, ir rasts risinājums Nacionālajos antidopinga noteikumos paredzēt, ka šo definīciju tvērumu nosaka Birojs.[[15]](#footnote-15)  Noteikumu projekts paredz papildināt Nacionālos antidopinga noteikumus ar 3.1 punktu šādā redakcijā - Aizliegto vielu un metožu starptautiskais standarts ir iekļauts kā pielikums Nr.1 2005.gada 19.oktobra Starptautiskajai konvencijai pret dopingu sportā. Īpašās vielas un metodes tiek noteiktas kodeksa 4.panta 2.punkta 2.apakšpunktā, ļaunprātīgi lietotas vielas tiek noteiktas kodeksa 4.panta 2.punkta 3.apakšpunktā un Pasaules Antidopinga aģentūras tiesības noteikt aizliegtās vielas un metodes, kuras tiks iekļautas vai izslēgtas no aizliegto vielu un metožu starptautiskā standarta ir noteikts kodeksa 4.panta 3.punkta 3.apakšpunktā. Grozījumi veikti, lai tiktu ievērots Kodeksa 23.panta 2.punkta 2.apakšpunkts un nacionālajā regulējumā tiktu paredzētas atsauces uz tiem Kodeksa punktiem, kuri ir jāpārņem nacionālajā regulējumā. Lai arī šāda prasība tika noteikta arī 2015.gada Kodeksā, izstrādājot nacionālos antidopinga noteikumus, Aģentūra nenorādīja uz nepieciešamību to iekļaut, bet veicot grozījumus atbilstoši 2021.gada Kodeksam, Aģentūra pievērsa lielāku vērību, lai nacionālais regulējums atbilstu visām Kodeksa prasībām. Tā kā šāda atsauce nebija ietverta sākotnēji izstrādājot Nacionālos antidopinga noteikumos 2019.gadā, minēto atsauci ir nepieciešams iekļaut šobrīd.  Šobrīd Nacionālo antidopinga noteikumu 6.punkts nosaka atsauces uz kodeksa punktiem, pēc kuriem tiek veikta antidopinga noteikumu pierādīšana un dopinga pārbaužu veikšana. Noteikumu projekts paredz veikt redakcionālas izmaiņas, kā arī papildināts ar atsauci uz Kodeksa 5.panta 7.punktu atbilstoši kuram tiek veikta izmeklēšana un pierādījumu iegūšana. Papildus ir veikti grozījumi atsaucē uz Kodeksa 5.panta 5.punktu uz Kodeksa 5.panta 4.punktu, jo 2021,gada Kodeksā ir mainīta punktu numerācija un antidopinga pārbaužu veikšana notiek atbilstoši Kodeksa 5.panta 4.punktam.  Šobrīd Nacionālo antidopinga noteikumu 39.punkts nosaka - Individuālās sankcijas un sankcijas komandu sporta veidos par antidopinga noteikumu pārkāpumu, kā arī sportista statusu diskvalifikācijas laikā nosaka atbilstoši kodeksa 10., 11. un 12. pantam, rezultātu anulēšanas kārtību – atbilstoši kodeksa 9. un 10. pantam, bet ierobežojošos noteikumus sankciju piemērošanai – atbilstoši kodeksa 17. pantam. Tā kā 2021.gada Kodekss 10.panta 8.punktā paredz iespējas arī Birojam noteikt sankcijas un slēgt vienošanās par izdarīto antidopinga noteikumu pārkāpumu, punkts papildināts ar norādi, ka Kodeksa 10.pants paredz arī vienošanās par antidopinga noteikumu pārkāpuma atzīšanu un sankciju pieņemšanu, kuru slēgšanai deleģējums ir iekļauts likumprojekta “Grozījumi Sporta likumā” 11.3 panta 21 daļā. Tā kā ar šiem grozījumiem tiek paredzēts, ka Birojs bez vēršanās Disciplinārajā antidopinga komisijā varēs noteikt sankcijas par antidopinga noteikumu pārkāpumu šis punkts tiek pārnests uz noteikumu projektā jaunizveidoto 6.1 punktu. Pēc Aģentūras piedāvājuma pievienota arī atsauce, ka pārsūdzības tiesības tiek nodrošinātas atbilstoši kodeksa 13.pantam, kas saskaņā ar kodeksa 23.panta 2.punkta 2.apakšpunktu ir pārņemams nacionālajā regulējumā.  Noteikumu projekts paredz papildināt Nacionālos antidopinga noteikumus ar 6.2 punktu, paredzot pēc kādu iestāžu/organizāciju pieprasījuma un par kādiem līdzekļiem Latvijā var tikt veikta dopinga kontrole. Šāds regulējums jau iepriekš tika ietverts, vairs spēkā neesošajos Ministru kabineta noteikumos Nr.820 “Dopinga kontroles kārtība”. Noteikumu projekta iekļautajā 6.2 punktā tiek paredzēts iekļaut trīs apakšpunktus, nosakot, ka dopinga kontrole var tikt veikta - pēc biroja iniciatīvas vai atbilstoši dopinga kontroles plānam, pēc citu antidopinga organizāciju pieprasījuma (kas ietver starptautiskās federācijas un citu valstu vai reģionālās antidopinga organizācijas) un pēc Latvijā atzītās sporta federācijas, Latvijas Olimpiskās komitejas, Latvijas Sporta federāciju padomes vai Izglītības un zinātnes ministrijas pieprasījuma. Birojs saglabā neatkarību dopinga kontroles procesā, kā arī antidopinga noteikumu pārkāpumu izmeklēšanas un pārbaudes veikšanā. Šādi grozījumi nav saistīti ar 2021.gada Kodeksu, tomēr ir nepieciešami, lai konkrēti nacionālajā regulējumā noteiktu pēc kādu iestāžu un organizāciju pieprasījuma un par kādiem līdzekļiem Latvijā var tikt veiktas dopinga pārbaudes.  Šobrīd Nacionālo antidopinga noteikumu 7.punkts nosaka, ka dopinga kontroles paraugus, tai skaitā no sportistiem, kuri ir piedalījušies attiecīgajās sporta sacensībās, bet nav iekļauti pārbaudāmo sportistu reģistrā, var savākt, turpmāk izdalot divus apakšpunktus. Noteikumu projekts paredz veikt grozījumus Nacionālo antidopinga noteikumu 7.punktā aizstājot vārdus “tai skaitā no sportistiem, kuri ir piedalījušies attiecīgajās sporta sacensībās, bet nav iekļauti pārbaudāmo sportistu reģistrā” ar vārdiem “jebkuram sportistam”, tādā veidā nosakot, ka dopinga kontroles paraugu savākšana ir veicama jebkuram sportistam.  Šobrīd Nacionālo antidopinga noteikumu 7.1.apakšpunkts paredz, ka dopinga paraugus var savākt biroja nodarbināta persona – dopinga kontrolieris –, pamatojoties uz biroja rakstveida pilnvaru. Noteikumu projekts paredz svītrot 7.1.apakšpunktā vārdus “dopinga kontrolieris”, ņemot vērā, ka ne tikai dopinga kontrolieriem ir tiesības veikt dopinga kontroli, bet jebkuram Biroja darbiniekam nepieciešamības gadījumā ir tiesības veikt dopinga kontroli, saskaņā ar Biroja direktora izdotu pilnvarojumu. Šobrīd Nacionālo antidopinga noteikumu 7.2.apakšpunkts nosaka citas personas, kas arī var veikt dopinga kontroles paraugu savākšanu, ja ir noslēgts līgums ar Biroju. Vienlaikus 7.2.apakšpunkts paredz, ka dopinga kontroles var veikt arī dopinga kontrolieru asistenti. Noteikumu projekts paredz dzēst vārdus “dopinga kontrolieru asistenti” un “atbilstoši līgumam, kas ir noslēgts ar biroju”, ņemot vērā, ka ne vienmēr citām personām veicot dopinga kontroli Latvijas teritorijā ir nepieciešams slēgt līgumu ar biroju. Pastāv iespējas, ka Latvijas teritorijā dopinga kontroli veic citas personas bez Biroja iesaistes. Vienlaikus ņemot vērā, ka noteikumu projekts paredz izslēgt no Nacionālo antidopinga noteikumu 7.2.apakšpunkta vārdus “dopinga kontrolieris”, arī Nacionālo antidopinga noteikumu 7.2.apakšpunktā ir jāizslēdz vārdi “dopinga kontrolieru asistenti”.  Šobrīd Nacionālajos antidopinga noteikumos ir paredzēts, ka dopinga kontroles anketa un ar to saistītā dokumentu aizpildīšana un parakstīšana notiek rakstveidā papīra formātā. Birojs šobrīd strādā pie elektronisku dopinga kontroles anketu ieviešanas ikdienas darbā, kas daļēji aizstātu papīra formāta anketas, paredzot, ka minēto anketu parakstīšana plānota planšetdatora ekrānā veicot parakstīšanu jeb paraksta atveidošanu. Lai noteiktu, ka dopinga kontroles anketu var aizpildīt vienā no diviem veidiem elektroniski vai papīrā, noteikumu projekts paredz papildināt Nacionālos antidopinga noteikumus ar 7.1 punktu. Vienlaikus noteikumu projekts paredz grozīt Nacionālo antidopinga noteikumu 8. punktu, kā arī papildināt ar diviem jauniem punktiem – 8.1 un 8.2 punktiem, paredzot dopinga kontroles anketu un ar to saistīto dokumentu aizpildīšanu un iekļautās informācijas apstiprināšanu parakstoties pašrocīgi uz papīra formāta dokumenta vai uz paraksta attēla iegūšanas aparatūras sensora.”  Šobrīd Nacionālo antidopinga noteikumu 10.punkts nosaka, ka pēc nelabvēlīgu dopinga kontroles analīžu saņemšanas veic pasākumus atbilstoši Kodeksa 7.panta 2.punktam un 7.panta 9.punktam. 2021.gada Kodeksā ir veiktas izmaiņas punktu numerācijā, līdz ar to, noteikumu projekts paredz veikt grozījumus 10.punktā mainot atsauci no Kodeksa 7.panta 9.punkta uz 7.panta 4.punktu.  Nacionālo antidopinga noteikumu 11.punkts šobrīd paredz kādām personām tiek paziņots par nelabvēlīgiem dopinga kontroles analīžu rezultātiem pēc to saņemšanas. Noteikumu projekts paredz papildināt 11.punktu ar norādi, ka pēc nelabvēlīgu dopinga kontroles analīžu rezultātu saņemšanas šī informācija nekavējoties tiek ievietota antidopinga administrēšanas un vadības sistēmā (turpmāk - ADAMS). Grozījumi izstrādāti, jo atbilstoši Kodeksam informācijas ievietošana ADAMS ir obligāta prasība antidopinga organizācijām. Šī prasība izrietēja jau no 2015.gada Kodeksa, bet pēc Aģentūras norādēm grozījumos tiek iekļauta tikai tagad.  Noteikumu projekts paredz šobrīd Nacionālo antidopinga noteikumu 25. punktu pārnest uz 11.1punktu, kā arī veikt tajā redakcionālus precizējumus, nosakot, ka tiek ne tikai paziņots par parauga B daļas analīžu rezultātiem, bet arī tiek piešķirts pagaidu aizliegums. Grozījumi ir nepieciešami saskaņā ar rezultātu pārvaldības standarta vadlīnijās noradīto. Vadlīnijās tiek norādīts, ka gadījumos, ja B parauga rezultāti neapstiprina A parauga rezultātus pagaidu aizliegums ir nekavējoties atceļams (vadlīniju 37.lapa 4.rindkopa).  Noteikumu projektā paredzēts papildināt Nacionālos antidopinga noteikumus ar jaunu 11.2punktu, nosakot, ja dopinga kontroles B parauga analīze neapstiprina nelabvēlīgus analīžu rezultātus birojs turpina veikt izmeklēšanu, lai iegūtu papildus pierādījumus, kas pierādītu citu antidopinga noteikumu pārkāpumu. Pēc izmeklēšanas veikšanas birojs piecu darbdienu laikā paziņo sportistam, attiecīgajai sporta organizācijai, valsts antidopinga organizācijai un Aģentūrai par izmeklēšanas rezultātu. Grozījumi nepieciešami, jo gadījumos, kad tiek konstatēti nelabvēlīgi analīžu rezultāti, sportistam tiek sūtīts paziņojums, kurā tiek norādīts, ka ir konstatēts gan Kodeksa 2.1. “Aizliegtas vielas, tās metabolītu vai marķieru klātbūtne paraugā, kas ņemts no sportista ķermeņa”, gan 2.2. “Sportista veikta aizliegtas vielas vai aizliegtas metodes lietošana vai lietošanas mēģinājums”. Ja sportists pieprasa parauga B daļas atvēršanu un tā rezultāti neapstiprina parauga A daļas rezultātus, Birojam ir iespēja iegūt papildus pierādījumus, kuri pierādītu, ka lai gan parauga B daļa neapstiprina A daļas rezultātu, tomēr pēc citiem papildus iegūtiem pierādījumiem ir konstatējams, ka sportists ir lietojis aizliegtās vielas vai mēģinājis tās lietot. Tāpēc uzreiz pēc parauga B daļas rezultātu saņemšanas, kas neapstiprina parauga A daļu neizslēdz lietas tālāku virzību.  Šobrīd Nacionālo antidopinga noteikumu 12.punkts nosaka, ka saņemot paziņojumu par netipisku dopinga kontroles atradi, Birojs veic Kodeksa 7. panta 4. punktā minētos pasākumus, tai skaitā pārbaudi. Noteikumu projekts paredz veikt grozījumus mainot atsauci uz Kodeksa pantiem no “Kodeksa 7.panta 4.punkta” uz “Kodeksa 7.panta 2.punktu”. Grozījumi nepieciešami, lai nacionālajā regulējuma tiktu veidota atsauce uz korektu Kodeksa punktu, ņemot vērā, ka 2021.gadā Kodeksā ir mainīta panta punktu numerācija.  Noteikumu projekts paredz veikt redakcionālus grozījumus Nacionālo antidopinga noteikumu 13.punktā, 17. punktā un arī 18.punktā, papildinot minētos punktus ar norādi, ka pēc pārbaudes veikšanas un paziņošanas sportistam, attiecīgajai sporta organizācijai, valsts antidopinga organizācijai un Aģentūrai informācija nekavējoties tiek ievietota ADAMS. Grozījumi nepieciešami, jo informācijas ievietošana ADAMS ir obligāta prasība, kura jāizpilda jebkurai nacionālajai antidopinga organizācijai. Šī prasība izrietēja jau no 2015.gada Kodeksa, bet pēc Aģentūras norādēm grozījumos tiek iekļauta tagad.  Šobrīd Nacionālo antidopinga noteikumu 19.punkts paredz kādi pierādījumi tiek apkopoti uzsākot antidopinga noteikumu pārkāpumu pārbaudi. Noteikumu projekts paredz punktu papildināt, nosakot, ka Aģentūras akreditētās laboratorijas vai Aģentūras akreditētās Sportistu bioloģisko pasu pārvaldības vienības atzinumu apkopo tikai tajos gadījumos, kad antidopinga noteikumu pārkāpums ir saistīts ar aizliegto vielu lietošanu. Grozījumi nepieciešami, jo neanalītisko antidopinga noteikumu pārkāpumu izmeklēšanā šādi atzinumi no laboratorijām nav pieejami un netiek apkopoti.  Noteikumu projekts paredz arī papildināt Nacionālo antidopinga noteikumu 20.punktu ar 20.3.punktu nosakot, ka sportistiem un sporta darbiniekiem ir tiesības sniegt paskaidrojumus arī personīgi Birojā. Grozījumi nepieciešami, jo Birojs nodrošina iespēju paskaidrojumus sniegt, ne tikai rakstiski bet arī klātienē ierodoties Birojā.  Noteikumu projekts paredz papildināt Nacionālos antidopinga noteikumus ar jaunu 20.1 punktu, kas paredz, ka sportista vai sporta darbinieka tiesības, kuras nav minētas šo noteikumu 20.punktā, tiek norādītas paziņojumā par iespējamu antidopinga noteikumu pārkāpumu kā būtiska paziņojuma sastāvdaļa, atbilstoši Kodeksa 7.panta 2.punktam. Saskaņā ar rezultātu pārvaldības starptautisko standartu, tiek noteiktas vairākas obligātas paziņojuma sastāvdaļas. Lai tās nepārrakstītu nacionālā līmeņa normatīvajā regulējuma, tad noteikumu projekts tiek papildināts ar šādu punktu, norādot atsauci uz Kodeksa 7.panta 2.punktu, kurā minēts, ka paziņošana veicama atbilstoši starptautiskajam rezultātu pārvaldības standartam.  Noteikumu projekts paredz papildināt Nacionālos antidopinga noteikumus ar 20.2 punktu šādā redakcijā - antidopinga noteikumu pārkāpumu izmeklēšana un pārbaude, ieskaitot izskatīšanu Disciplinārajā antidopinga komisijā, ir veicama sešu mēnešu laikā no paziņojuma nosūtīšanas dienas sportistam vai sporta darbiniekam. Termiņu iespējams pagarināt gadījumos, kad antidopinga noteikumu pārkāpumu izskatīšanai ir nepieciešams papildus laiks vai konstatējama kavēšanās izmeklēšanas un pārbaudes veikšanā, kas nav atkarīga no Biroja. Ja sportists vēlas veikt B parauga analīzi, iespējamā antidopinga pārkāpuma pārbaude tiek apturēta līdz B parauga analīžu rezultātu saņemšanai. Grozījumi ir nepieciešami, lai nacionālajā līmenī noteiktu atbilstošu izmeklēšanas un pirmās instances lēmuma pieņemšanas termiņu, kas krasi atšķiras no šobrīd Nacionālajos antidopinga noteikumos iekļautās, spēkā esošās redakcijas. Vienlaikus, minēto termiņu nosaka rezultātu pārvaldības starptautiskā standarta 4.2.punkts un tā komentārs.  Noteikumu projekts paredz papildināt Nacionālos antidopinga noteikumus ar 20.3 punktu šādā redakcijā - ja Birojs, pēc sportista vai sporta darbinieka paskaidrojumu saņemšanas vai to nesaņemšanas noteiktajā termiņā, kā arī papildus iegūtajiem pierādījumiem, joprojām konstatē antidopinga noteikumu pārkāpumu, sportistam vai sporta darbiniekam, attiecīgajai sporta organizācijai un Aģentūrai piecu darbadienu laikā tiek nosūtīts paziņojums par apsūdzēšanu antidopinga noteikumu pārkāpuma izdarīšanā, kā arī nekavējoties tiek ievietota informācija ADAMS. Rezultātu pārvaldības starptautiskā standarta 7.panta 1.punkts nosaka, ka pēc izmeklēšanas pabeigšanas ir nepieciešams nosūtīt apsūdzību, ja rezultātu pārvaldītājs joprojām uzskata, ka persona ir izdarījusi antidopinga noteikumu pārkāpumu. Tā kā līdz šim Nacionālie antidopinga noteikumi neparedzēja šāda paziņojuma sūtīšanu nepieciešams papildināt Nacionālo antidopinga noteikumu regulējumu.  Noteikumu projekts paredz papildināt Nacionālos antidopinga noteikumus ar 20.4 punktu šādā redakcijā - sportistam vai sporta darbiniekam 15 darbdienu laikā, pēc apsūdzības par antidopinga noteikumu pārkāpuma konstatēšanu saņemšanas, ir tiesības atzīt antidopinga noteikumu pārkāpumu, piekrist biroja noteiktajām sankcijām un nosūtīt birojam parakstītu sankciju pieņemšanas formu. Izņēmuma kārtā noteiktais termiņš var tikt pagarināts par 15 darbdienām. Grozījumi nepieciešami, lai nacionālajā regulējumā ietvertu sportista un sporta darbinieka tiesības atzīt vainu un piekrist sankcijām, kā arī, lai noteiktu termiņu, kurā tas ir darāms saskaņā ar rezultātu pārvaldības standarta 7.1. d) punktu. Tā kā rezultātu pārvaldības starptautiskais standarts nav tieši piemērojams, daļa regulējuma ir pārņemama nacionālajā regulējumā.  Noteikumu projekts paredz papildināt Nacionālos antidopinga noteikumus ar 20.5 punktu šādā redakcijā - ja sportists vai sporta darbinieks nepiekrīt Biroja noteiktajām sankcijām vai antidopinga noteikumu pārkāpuma izvērtējumam, 15 darba dienu laikā, no apsūdzības par antidopinga noteikumu pārkāpuma izdarīšanu, ir tiesības rakstveidā apstrīdēt biroja veikto antidopinga noteikumu pārkāpuma izvērtējumu vai noteiktās sankcijas, kā arī birojam rakstveidā pieprasīt lietas izskatīšanu Disciplinārajā antidopinga komisijā. Pēc pieprasījuma saņemšanas birojs trīs darbdienu laikā nodod lietu izskatīšanai un lēmuma pieņemšanai Disciplinārajai antidopinga komisijai, atbilstoši Kodeksa 8.pantam. Šāda punkta ietveršana Nacionālajos antidopinga noteikumos ir nepieciešama, lai nacionālajā regulējumā noteiktu sportistiem un sporta darbiniekiem tiesības nepiekrist Biroja izvērtējumam un noteiktajām sankcijām, kā arī termiņu, kurā šī nepiekrišana ir jāpaziņo Birojam, lai Birojs varētu lietu nodot izskatīšanai Disciplinārajai antidopinga komisijai. Minētā prasība izriet no rezultātu pārvaldības starptautiskā standarta 7.panta 1.punkta e) apakšpunkta.  Noteikumu projekts paredz papildināt Nacionālos antidopinga noteikumus ar 20.6 punktu šādā redakcijā - Ja sportists vai sporta darbinieks nav veicis šo noteikumu 20.4 punktā vai 20.5 punktā norādītās darbības norādītajā termiņā, tiek konstatēts, ka sportists vai sporta darbinieks ir atteicies no savām tiesībām uz lietas izskatīšanu un atzinis antidopinga noteikumu pārkāpumu, kā arī pieņēmis sankcijas, kuras Birojs noteicis apsūdzībā par antidopinga noteikumu pārkāpuma konstatēšanu. Birojs 15 darbdienu laikā sagatavo lēmumu un paziņo to atbilstoši Kodeksa 8.panta 4.punktam. Lēmuma pārsūdzēšana tiek noteikta atbilstoši Kodeksa 13.panta 2.punkta 3.apakšpunktam un 14.pantam. Šāds punkts Nacionālajos antidopinga noteikumos ietverts atbilstoši Kodeksa 8.panta 3.punkta regulējumam, kurš nosaka, ka sportists vai sporta darbinieks var atteikties no lietas izskatīšanas to tieši norādot vai neapstrīdot Biroja veikto antidopinga noteikumu pārkāpuma izvērtējumu nacionālajā regulējumā noteiktajā termiņā.  Noteikumu projekts paredz papildināt Nacionālos antidopinga noteikumus ar 20.7 punktu šādā redakcijā - ja pēc paziņojuma par antidopinga noteikumu pārkāpuma konstatēšanu nosūtīšanas sportistam vai sporta darbiniekam, birojs pieņem lēmumu atcelt noteiktās sankcijas, birojs sportistam vai sporta darbiniekam, attiecīgajai sporta organizācijai, citu valstu antidopinga organizācijai, Aģentūrai, kā arī ja nepieciešams starptautiskajai olimpiskajai un paralimpiskajai komitejai, piecu darbdienu laikā nosūta paziņojumu. Grozījumi nepieciešami, lai nacionālajā regulējumā noteiktu Biroja tiesības pēc paziņojuma par antidopinga noteikumu pārkāpuma konstatēšanu nosūtīšanas pieņemt lēmumu atcelt noteiktās sankcijas un par to paziņot organizācijām. Minētā norma izriet no rezultātu pārvaldības standarta 7.panta 4.punkta.  Noteikumu projekts paredz papildināt Nacionālos antidopinga noteikumus ar 20.8 punktu šādā redakcijā - Birojs pieņem pārbaudāmo sportistu reģistru, kā arī citus reģistrus atbilstoši Sporta likuma 11.2 panta pirmās daļas 2.punktam, nosaka tajos iekļaujamos sportistus, kā informāciju par sportista atrašanās vietu dopinga kontroļu plānošanas un veikšanas nolūkos. Pārbaudāmo sportistu reģistrā iekļautajiem sportistiem ir piemērojams antidopinga noteikumu pārkāpums par informācijas nesniegšanu par savu atrašanās vietu atbilstoši Kodeksa 2.panta 4.punktam. Birojam ir pienākums paziņot sportistiem par iekļaušanu un izslēgšanu no pārbaudāmo sportistu reģistra. Minētais punkts tika iekļauts, lai noteiktu, ka Birojam ir tiesības veidot arī citus sportistu reģistrus, tai skaitā iekļaujot arī zemāka līmeņa sportistus, nosakot tiesības pieprasīt informāciju par atrašanās vietu dopinga kontroļu plānošanas un veikšanas nolūkos, atbilstoši Testēšanas un izmeklēšanas starptautiskā standarta 4.panta 8.punkta 11.1.apakšpunkta. Jānorāda, ka Kodeksa 2.panta 4.punkta “sportista informācijas nesniegšana par savu atrašanās vietu” pārkāpums ir piemērojams tikai tiem sportistiem, kuri ir iekļauti pārbaudāmo sportistu reģistrā, bet ne sportistiem, kuri ir iekļauti citos Biroja izveidotos reģistros. Tāpat līdz šim nacionālajā regulējumā netika norādīta nepieciešamība Birojam veikt paziņošanu sportistam par iekļaušanu vai izslēgšanu no jebkura reģistra (Starptautiskā pārbaužu un izmeklējumu standarta 4.8.6.1. un 4.8.6.2.punkts, kā arī Kodeksa 5.panta 5.punkts).  Papildināt Nacionālos antidopinga noteikumus ar 20.9 punktu šādā redakcijā - Aģentūrai un citām antidopinga organizācijām, kurām ir tiesības veikt paraugu savākšanu ir pieejama Pārbaudāmo sportistu reģistrā iekļauto sportistu atrašanās vietu informācija ADAMS atbilstoši Kodeksam. Šāda punkta ietveršana nacionālajos antidopinga noteikumos ir nepieciešama, lai nacionālajā regulējumā tiktu noteikts ar ko tiek koplietota sportistu sniegtā informācija par to atrašanās vietām caur antidopinga administrēšanas un vadības sistēmu (Testēšanas un izmeklēšanas starptautiskā standarta 4.panta 8.punkta 12.2.apakšpunkts).  Noteikumu projekts paredz izslēgt 21., 22. un 23.punktu,ņemot vērā, ka tajos noteiktās normas tiek iekļautas  Šobrīd Nacionālo antidopinga noteikumu 24.punkts nosaka, ka Birojs piecu darbdienu laikā pēc antidopinga noteikumu pārkāpuma paziņo sportistam vai sporta darbiniekam un attiecīgajai sporta organizācijai, valsts antidopinga organizācijai un Aģentūrai, kā arī informē par lietas izskatīšanas veidu un Disciplinārās antidopinga komisijas sēdes laiku. Noteikumu projekta paredz punktu izteikt jaunā redakcijā nosakot, ka pati Disciplinārā antidopinga komisija lietas izskatīšanā iesaistītajām pusēm piecu darbdienu laikā paziņo vienlaicīgi sportistam vai sporta darbiniekam un attiecīgajai sporta organizācijai, valsts antidopinga organizācijai un Aģentūrai par lietas izskatīšanas veidu, Disciplinārās antidopinga komisijas sēdes vietu un laiku, komisijas locekļu sastāvu, kā arī par tiesībām apstrīdēt komisijas sastāvu, saskaņā ar pastāvošu interešu konfliktu, piecu 5 darba dienu laikā no informācijas iegūšanas par interešu konfliktu. Grozījumi ir nepieciešami, jo Aģentūra 2021.gada Kodeksā paredz lielākas neatkarības nodrošināšanu komisijām, līdz ar to šos uzdevumus ir nepieciešams veikt pašai Disciplinārajai antidopinga komisijai nevis Birojam. Punktā ir veikti arī precizējumi, norādot, ka paziņojums var tikt sūtīts ne tikai sportistam, bet arī sporta darbiniekam, ja antidopinga noteikumu pārkāpumu ir izdarījis sporta darbinieks. Punkts ir papildināts ar sportista vai sporta darbinieka tiesībām iesniegt lūgumu par kādu no komisijas locekļa atcelšanu no komisijas sastāva, ja tiek konstatēts interešu konflikts. Papildinājums nepieciešams lai normatīvajā aktā tieši noteiktu šādas tiesības iesaistītajām pusēm. Punkts ir pārnests uz 32.1 punktu, jo Nacionālo antidopinga noteikumu 4. nodaļa regulē Disciplinārās antidopinga komisijas darbības kārtību.  Šobrīd Nacionālo antidopinga noteikumu 26.punkts nosaka, ka Birojam konstatējot, ka sportists noteiktajā termiņā nav sniedzis precīzu informāciju par savu atrašanās vietu, Birojs 10 darbdienu laikā informē visas ieinteresētās personas un norāda termiņu kādā ir sniedzama nepieciešamā informācija. Punkta grozījumos tiek paredzēts jauns regulējums precīzāk regulējot kādos termiņos tiek nosūtīts paziņojums, kādas darbības tiek sagaidītas no sportista un ko ir nepieciešams darīt ja sagaidītā rīcība netiek veikta. Grozījumi ir nepieciešami, lai normatīvajā regulējumā ietvertu darbības, kuras ir veicamas gadījumā, kad konstatē nepilnīgas informācijas norādīšanu ADAMS. Nacionālajā regulējumā nepieciešams ietvert un norādīt uz atšķirībām, kad sportistam var vēl tikt dota iespēja veikt labojumus norādītajā informācija, kā arī gadījumus, kad pārkāpums tiek konstatēts pēc notikuma un labošanas iespējas vairs netiek dotas. (Rezultātu pārvaldības standarta B.3.2.punkta d) apakšpunkts)  Šobrīd Nacionālo antidopinga noteikumu 27.punkts nosaka, ja sportists informāciju par savu atrašanās vietu nesniedz paziņojumā norādītajā termiņā, birojs nākamajā darbdienā izsaka brīdinājumu sportistam un nosūta šo informāciju vienlaikus sportistam, attiecīgajai sporta organizācijai, valsts antidopinga organizācijai un Pasaules Antidopinga aģentūrai. Piedāvātajos grozījumos tiek noteikts, ka 10 darbdienu laikā no sportista paskaidrojumu sniegšanas tie tiek izvērtēti un tikai pēc šo paskaidrojumu izvērtēšanas tiek lemts vai sportistam ir piešķirams brīdinājums, kā arī tiek norādīts, ka pieņemtais lēmums tiek nosūtīts visām ieinteresētajām pusēm. Grozījumi nepieciešami, lai nacionālajā regulējumā ietvertu kārtību kādā tiek lemts par brīdinājuma izteikšanu (Rezultātu pārvaldības standarta B.3.panta 2.punkta c) un d) apakšpunkts.  Nacionālo antidopinga noteikumu 30.punktā veikti redakcionāli grozījumi.  Esošais Nacionālo antidopinga noteikumu 31.punkts paredz - Pārbaudāmo sportistu reģistrā iekļautā sportista iesniegums par aktīvās karjeras pārtraukšanu, kas saņemts birojā, neaptur uzsāktu iespējamā antidopinga noteikumu pārkāpuma pārbaudi. Birojam šādā gadījumā ir tiesības uzsākt jaunu iespējamā antidopinga noteikumu pārkāpuma pārbaudi. Noteikumu projektā tiek piedāvāts šo 31.punktu izteikt jaunā redakcijā - Pārbaudāmo sportistu reģistrā iekļautu sportistu, kuri ir pārtraukuši savu aktīvo karjeru, tiesības atgriezties sportā un pienākumi ir noteikti kodeksa 5.panta 6.punkta 1.apakšpunktā, pienākumi sportistiem, kuri ir pārtraukuši aktīvo karjeru pēc sankciju piešķiršanas ir noteikti kodeksa 5.panta 6.punkta 2.apakšpunktā, un biroja tiesības turpināt antidopinga noteikumu pārkāpuma pārbaudi un izmeklēšanu pēc sportista vai sporta darbinieka aktīvās karjeras pārtraukšanas nosaka kodeksa 7.panta 7.punkts. Tā kā Aģentūra norādīja uz divējādi piekoptu praksi kā tiek pārņemts Kodeksa regulējums Nacionālajos antidopinga noteikumos (pārrakstot redakcijas vai veidojot atsauci), lai panāktu vienotu pieeju Nacionālo antidopinga noteikumu tekstā tiek veidotas atsauces uz Kodeksa 5.panta 6.punkta 1.apakšpunktu, 5.panta 6.punkta 2.apakšpunktu un 7.panta 7.punktu. Grozījumi nepieciešami, lai atsauktos un izdalītu Kodeksa 5.panta 6.punkta 1.apakšpunkta, 5.panta 6.punkta 2.apakšpunkta un 7.panta 7.punkta prasības, kuras visas attiecas uz aktīvās sportista karjeras pārtraukšanu un no tā izrietošajām sekām.  Šobrīd Nacionālo antidopinga noteikumu 32.punktā tiek noteikts, ka Disciplinārās antidopinga komisijas sekretariāta funkcijas veic Birojs. Noteikumu projekts paredz veikt izmaiņas šajā regulējumā nosakot, ka Sekretariāta funkcijas Disciplinārajā antidopinga komisijā veic no tās ievēlēti Disciplinārās antidopinga komisijas locekļi. Grozījumi nepieciešami, lai nodrošinātu operacionālo neatkarību Disciplinārajā antidopinga komisijā, nosakot, ka sekretariāta funkcijas turpmāk veiks pati komisija nevis Birojs, kas nodrošina rezultātu pārvaldības funkciju. (Kodeksa 1.papildinājuma “operational independence” definīcijas skaidrojums).  Šobrīd Nacionālo antidopinga noteikumu 33.punkts nosaka, ka Disciplinārā antidopinga komisija slēgtā sēdē izskata Biroja sagatavoto informāciju par sportista vai sporta darbinieka iespējamā antidopinga noteikumu pārkāpuma konstatēšanu. Noteikumu projekts paredz šo punktu papildināt paredzot, ka Disciplinārā antidopinga komisija izskata arī sportista vai sporta darbinieka sūdzības par pagaidu aizlieguma piešķiršanu. Grozījumi nepieciešami, jo Kodekss paredz iespēju pārsūdzēt Biroja lēmumu piešķirt pagaidu aizliegumu vēršoties Disciplinārajā antidopinga komisijā (Kodeksa 7.panta 4.punkta 1.apakšpunkts).  Noteikumu projekts paredz papildināt Nacionālos antidopinga noteikumus ar 33.1.apašpunktu, kurā tiek noteikts, ka sportistiem un sporta darbiniekiem ir tiesības lūgt publisku lietas izskatīšanu. Apakšpunkta otrajā teikumā tiek norādīts, ka Birojs publisku lietas izskatīšanu ir tiesīgs lūgt tikai tādos gadījumos ja sportists vai sporta darbinieks tam piekrīt. Grozījumi nepieciešami, jo Rezultātu pārvaldības standarts paredz šādas tiesības. Tā kā minētais standarts nav tieši piemērojams šādu normu ir nepieciešams ietvert nacionālajā regulējumā (Rezultātu pārvaldības standarta 8.panta 8.punkta e) apakšpunkts).  Noteikumu projekts paredz papildināt Nacionālos antidopinga noteikumus ar 33.2. apakšpunktu nosakot, ka Disciplinārā antidopinga komisija var noraidīt lūgumu izskatīt lietu publiski pamatojoties uz morāles, sabiedriskās kārtības, valsts drošības, nepilngadīgu personu vai pušu privātās dzīves aizsardzību, ja publicitāte ietekmētu lietas taisnīgu spriešanu vai gadījumos, kad lietas izskatīšana ir saistīta vienīgi ar tiesību jautājumiem. Grozījumi nepieciešami, jo Rezultātu pārvaldības standarts paredz šādas tiesības. Tā kā minētais standarts nav tieši piemērojams ir nepieciešams ietvert šo normu nacionālajā regulējumā (Rezultātu pārvaldības standarta 8.panta 8.punkta e) apakšpunkta komentārs).  Šobrīd Nacionālo antidopinga noteikumu 34.punkts nosaka, ka Disciplinārās antidopinga komisijas sēdes notiek mutiski, bet gadījumos, kuros sportists vai sporta darbinieks nav iesniedzis 20.1.apakšpunktā minēto skaidrojumu antidopinga noteikumu pārkāpumu ir iespējams izskatīt rakstveida procesā. Noteikumu projekts paredz veikt grozījumus šajā punktā nosakot, ka primāri Disciplinārās antidopinga komisijas sēdes notiek mutvārdu procesā, tomēr tiek paturēta rīcības brīvība Disciplinārajai antidopinga komisijai, paredzot, ka procesa veids var tikt mainīts atbilstoši Disciplinārās antidopinga komisijas lēmumam (Kodeksa 8.panta 1.punkts).  Šobrīd Nacionālo antidopinga noteikumu 35.punkts nosaka, ka Disciplinārā antidopinga komisija ir lemttiesīga, ja tajā piedalās vismaz divas trešdaļas no komisijas locekļiem, kā arī, ka lēmums tiek pieņemts ar klātesošo komisijas locekļu vienkāršu balsu vairākumu, atklāti balsojot. Ja balsu skaits sadalās līdzīgi, izšķirošā ir komisijas priekšsēdētāja balss. Noteikumu projekts paredz veikt grozījumus un izteikt 35.punktu jaunā redakcijā nosakot, ka Disciplinārās antidopinga komisijas locekļus un Disciplinārās antidopinga komisijas locekļu skaitu lietas izskatīšanai nosaka Disciplinārās antidopinga komisijas priekšsēdētājs, izvērtējot lietas sarežģītību. Lēmums tiek pieņemts ar klātesošo komisijas locekļu vienkāršu balsu vairākumu, atklāti balsojot. Ja balsu skaits sadalās līdzīgi, izšķirošā ir Disciplinārās antidopinga komisijas priekšsēdētāja balss. Grozījumi ir nepieciešami, jo Rezultātu pārvaldības standarts nosaka, ka jābūt zināmam komisijas locekļu sarakstam, kas var tikt iecelti antidopinga noteikumu pārkāpuma izskatīšanā. Standarts arī nosaka, ka antidopinga noteikumu pārkāpumu var izskatīt arī viena komisijas locekļa sastāvā. Viens no būtiskākajiem grozījumu iemesliem ir iespējama interešu konflikta pastāvēšana starp personu, kura ir izdarījusi antidopinga noteikumu pārkāpumu un komisijas locekli, kurš piedalās lietas izskatīšanā. Tādā gadījumā, nosakot, ka komisija ir lemttiesīga tikai gadījumā, ja piedalās divas trešdaļas komisijas locekļu var radīt situāciju, kad komisija vairs nespēj būt lemttiesīga, jo nav komisijas locekļu, kuri varētu aizvietot (Rezultātu pārvaldības standarta 8.panta 2. un 3.apakšpunkti).  Šobrīd Nacionālo antidopinga noteikumu 36.punkts nosaka termiņu kādā Disciplinārā antidopinga komisija pieņem lēmumu par antidopinga noteikumu pārkāpumu, kā arī rīcību gadījumos, ja nepieciešams saskaņojums no Aģentūras, kā arī Disciplinārās antidopinga komisijas lēmumā ietveramo saturu. Izstrādātajos grozījumos tiek piedāvāts saglabāt punkta daļu, kura nosaka, ka Disciplinārās antidopinga komisijas lēmumi par antidopinga noteikumu pārkāpumu ir jāpieņem 15 darbdienu laikā, bet punkts ir papildināts nosakot, ka lēmumu par pagaidu aizlieguma apstrīdēšanu ir jāpieņem 3 darbdienu laikā pēc Disciplinārās antidopinga komisijas sēdes. Tajā pašā laikā tiek paredzēts, ka ir iespējami izņēmuma apstākļi, kad lēmuma pieņemšanai ir nepieciešams vairāk laiks, bet tas nedrīkst pārsniegt 2 mēnešu termiņu. Grozījumi nepieciešami, lai paredzētu termiņu ne tikai lēmumu pieņemšanai par antidopinga noteikumu pārkāpumiem, bet arī lēmumiem par piešķirtajiem pagaidu aizliegumiem, kuriem ir jābūt daudz īsākiem, kā arī Disciplinārajai antidopinga komisijai tiek paredzētas tiesības pagarināt lēmuma pieņemšanas termiņu, kas saistīts ar sarežģītiem pārkāpumu procesiem, kas prasa vairāk laika lēmuma pieņemšanai. Rezultātu pārvaldības standarta 8.panta 8.punkta c) apakšpunkts.  Šobrīd Nacionālo antidopinga noteikumu 41.punkts nosaka, ka sportists, kuram nepieciešama terapeitiskās lietošanas atļauja, tiklīdz kļuvis zināms par aizliegtas vielas vai aizliegtas metodes lietošanas nepieciešamību, bet ne vēlāk kā 20 darbdienas pirms sporta sacensībām iesniedz birojā terapeitiskās lietošanas izņēmuma atļaujas piešķiršanas pieteikuma anketu (pieejama biroja tīmekļvietnē) (turpmāk – anketa) un medicīnisko dokumentāciju, kas apstiprina aizliegtās vielas vai aizliegtās metodes lietošanas nepieciešamību. Punktā ir veikti papildinājumi nosakot, ka Birojā iesniegumus par terapeitiskās lietošanas izņēmuma atļauju var iesniegt tikai tie sportisti, kuri nav starptautiska līmeņa sportisti. Vienlaikus punkts tiek papildināts ar diviem jauniem teikumiem nosakot, ka Birojs var dot sportistam tiesības pieteikties terapeitiskās lietošanas izņēmuma atļaujai ar atpakaļejošu spēku, atbilstoši 2005.gada 19.oktobra UNESCO konvencijas pret dopingu sportā 2.pielikumam un Kodeksa 4.panta 4.punkta 5.apakšpunktam. Starptautiska līmeņa sportisti pieteikumus terapeitiskās lietošanas izņēmuma atļaujas izsniegšanai iesniedz starptautiskajā sporta veida federācijā. Grozījumi nepieciešami, jo Kodekss paredz, ka starptautiska līmeņa sportistiem terapeitiskās lietošanas izņēmuma atļaujas piešķir starptautiskās sporta veida federācijas, bet pārējie tās izsniedz nacionālā līmenī izveidota komisija. Tajā pašā laikā Terapeitiskās lietošanas izņēmumu starptautiskais standarts nosaka, ka Birojs var ļaut sportistiem pieteikties atļaujai ar atpakaļejošu spēku ja izpildās standartā minētie kritēriji (standarta 4.4.5.punkts).  Šobrīd Nacionālo antidopinga noteikumu 48.punkts nosaka, ka birojs triju darbdienu laikā pēc Terapeitiskās lietošanas izņēmumu komisijas lēmuma pieņemšanas to paziņo sportistam. Punktā veikti redakcionāli grozījumi, ka arī papildināts ar otro teikumu nosakot, ka Terapeitiskās lietošanas izņēmumu komisijas lēmumu ir tiesības pārsūdzēt Pārsūdzības komisijā. Noteikumu projekts paredz veikt grozījumus, lai nodrošinātu pārsūdzības tiesības par Terapeitiskās lietošanas izņēmumu komisijas pieņemto lēmumu un nostiprinātu šīs tiesības nacionālajā regulējumā (Kodeksa 4.panta 4.punkta 2.apakšpunkts).  Šobrīd Nacionālo antidopinga noteikumu 50.punkts nosaka, ka Pārsūdzības komisija izskata Biroja, Disciplinārās antidopinga komisijas un Terapeitiskās lietošanas izņēmumu komisijas pieņemtos lēmumus, ņemot vērā Kodeksā noteiktās sankcijas. Noteikumu projekts paredz papildināt punktu iekļaujot atsauci uz Sporta likuma 11.5panta pirmo daļu, kurā saskaņā ar likumprojektu “Grozījumi Sporta likumā” ([1092/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1092/Lp13))[[16]](#footnote-16), kas pieņemti Saeimā 1.lasījumā, tiek noteikts, kādos gadījumos ir tiesības iesniegt sūdzības Pārsūdzības komisijā, kā arī tiek noteikts, ka Pārsūdzības komisijā vēršas sportisti, kuri nav starptautiska līmeņa sportisti vai nav piedalījušies starptautiska līmeņa sacensībās un pasākumos. Punkts tiek papildināts ar jaunu teikumu, nosakot, ka starptautiska līmeņa sportisti un sportisti, kuri piedalījušies starptautiska līmeņa sacensībās, sūdzības var iesniegt starptautiskajā Sporta arbitrāžas tiesā. Grozījumi nepieciešami, lai iekļautu atsauci uz likumprojektā “Grozījumi Sporta likumā” ([1092/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1092/Lp13))[[17]](#footnote-17), iekļautajiem grozījumiem, kuros ir ietverts gadījumu uzskaitījumus kuros ir tiesības vērsties pārsūdzības komisijā, kā arī, lai atbilstoši Kodeksa 13.panta 2.punkta 3.1.apakšpunktam starptautiska līmeņa sportisti vai sportisti, kuri ir piedalījusies starptautiskās sacensībās pirmās instances lēmumu pārsūdzēšanu var veikt starptautiskajā Sporta arbitrāžas tiesā nevis nacionālajā pārsūdzības komisijā.  Šobrīd Nacionālo antidopinga noteikumu 51.punkts nosaka, ka Sporta likuma 11.5 panta pirmās daļas trešajā punktā noteiktās personas iesniegumu lietas izskatīšanai Pārsūdzības komisijā var iesniegt 20 darbdienu laikā no lēmuma pieņemšanas dienas. Noteikumu projekts paredz veikt grozījumus, lai norādītu korektas atsauces uz Sporta likuma 11.5panta pirmo daļu un 11.6 pantu, kuri nosaka personas, kurām ir tiesības iesniegt sūdzības Pārsūdzības komisijā. Punkts papildināts ar otro teikumu, tajā ietverot atsauci uz Kodeksa 13.panta 2.punkta 3.5.apakšpunktu, kurā tiek noteikti termiņi kādos sūdzības iesniedz Aģentūra. Tā kā Kodeksā ir noteikti konkrēti termiņi tieši Aģentūras tiesībām iesniegt sūdzību ir nepieciešams veidot atsauci uz Kodeksa pantu.  Noteikumu projekts paredz papildināt Nacionālos antidopinga noteikumus ar 51.1punktu paredzot, ka jebkura puse ir tiesīga Pārsūdzības komisijai iesniegt pierādījumus, argumentus, kā arī prasījumus, kuri netika iesniegti vai izvirzīti Disciplinārajā antidopinga komisijā, ja tie izriet no sākotnējās prasības, lietas faktiem un apstākļiem, kas tika celti Disciplinārajā antidopinga komisijā. Grozījumi nepieciešami, lai nacionālajā regulējumā tiktu paredzētas tiesības sniegt arī jaunus argumentus Pārsūdzības komisijai, kas ir saistīti ar pirmajā instancē izskatīto jautājumu kā tas tiek paredzēts Kodeksa 13.panta 1.punkta 1.apakšpunktā.  Šobrīd Nacionālo antidopinga noteikumu 52.punkts nosaka, ka Iiesniegumu Pārsūdzības komisijas slēgtā sēdē izskata mutiski (izņemot gadījumu, ja sportists ir norādījis, ka vēlas lietas izskatīšanu rakstveida procesā) 40 darbdienu laikā pēc tā saņemšanas. Noteikumu projekts paredz veikt grozījumus, nosakot, ka Pārsūdzības komisijas sēde tiek rīkota ne vēlāk kā 40 darbdienu laikā no iesnieguma un atbildētāja atbildes iesniegšanas termiņa pēdējās dienas. Iesniegumu Pārsūdzības komisijas slēgtā sēdē izskata mutiski. Iesnieguma iesniedzējam un atbildētājam ir tiesības iesniegt Pārsūdzības komisijai lūgumu par sūdzības izskatīšanas veidu. Lēmumu par procesu kādā tiks izskatīta sūdzība pieņem Pārsūdzības komisija. Grozījumi nepieciešami, lai precizētu no kura brīža tiek atskaitīts 40 darbdienu termiņš, kā arī tiesībām iesniegt lūgumu par lietas izskatīšanas veidu, kas norāda uz Pārsūdzības komisijas gala lēmumu šajā jautājumā, kas ir saistīta ar operacionālās neatkarības nodrošināšanu Pārsūdzības komisijai.  Šobrīd Nacionālo antidopinga noteikumu 53.punkts nosaka, ka Pārsūdzības komisija ir lemttiesīga, ja tajā piedalās vismaz divas trešdaļas no komisijas locekļiem. Lēmums tiek pieņemts ar klātesošo komisijas locekļu vienkāršu balsu vairākumu, atklāti balsojot. Ja balsu skaits sadalās līdzīgi, izšķirošā ir Pārsūdzības komisijas priekšsēdētāja balss. Noteikumu projekts paredz veikt grozījumus punktā un noteikt, ka Pārsūdzības komisijas locekļus un Pārsūdzības komisijas locekļu skaitu lietas izskatīšanai nosaka Pārsūdzības komisijas priekšsēdētājs, izvērtējot saņemtos lietas materiālus. Lēmums tiek pieņemts ar klātesošo komisijas locekļu vienkāršu balsu vairākumu, atklāti balsojot. Ja balsu skaits sadalās līdzīgi, izšķirošā ir Pārsūdzības komisijas priekšsēdētāja balss. Grozījumi nepieciešami, lai Pārsūdzības komisija pati varētu izvērtēt nepieciešamo komisijas locekļu skaitu, kas piedalīsies lietas izskatīšanā atbilstoši lietas faktiskajiem apstākļiem. Minimālais locekļu skaits, kas ir iespējams ir 1 komisijas loceklis, kuram ir jābūt juristam (Rezultātu pārvaldības standarta 8.panta 2.punkts).  Šobrīd Nacionālo antidopinga noteikumu 54.punkts nosaka, ka Pārsūdzības komisijas sekretārs ne vēlāk kā piecas darbdienas pirms noteiktās Pārsūdzības komisijas sēdes par sēdes vietu un laiku paziņo sportistam, sporta darbiniekam, kā arī attiecīgajām sporta organizācijām, kas saņēmušas Disciplinārās antidopinga komisijas lēmumu. Noteikumu projekts paredz papildināt punktu, nosakot, ka Pārsūdzības komisijas sekretārs ne vēlāk kā piecas darba dienas pirms noteiktās Pārsūdzības komisijas sēdes paziņo vienlaicīgi sportistam vai sporta darbiniekam un attiecīgajai sporta organizācijai, valsts antidopinga organizācijai un Pasaules Antidopinga aģentūrai par lietas izskatīšanas veidu, Disciplinārās antidopinga komisijas sēdes vietu un laiku, komisijas locekļu sastāvu, kā arī par tiesībām apstrīdēt komisijas sastāvu, saskaņā ar pastāvošu interešu konfliktu, piecu darbdienu laikā no informācijas iegūšanas par interešu konfliktu. Punkta papildināšana ir saistīta ar 2021.gada Kodeksā ietverto prasību nodrošināt operacionālo un institucionālo neatkarību Pārsūdzības komisijai, kas ir saistīta ar Biroja neiesaisti Disciplinārās antidopinga komisijas lēmumu pieņemšanas procesā. Lai nodrošinātu vēl lielāku Pārsūdzības komisijas neatkarību, Birojs ir veicis nepieciešamos priekšdarbus, lai panāktu, ka Pārsūdzības komisija spēj veikt tai noteiktās funkcijas gandrīz pilnībā izslēdzot Biroja iesaisti tās darbībā (Kodeksa 13.panta 2.punkta 2.apakšpunkts).  Šobrīd Nacionālo antidopinga noteikumu 55.punkts nosaka, ka organizācijām, kas saņēmušas Disciplinārās antidopinga komisijas lēmumu, ir tiesības piedalīties Pārsūdzības komisijas sēdē kā novērotājiem. Pēc saskaņošanas procesa ar Aģentūru tika konstatēts, ka dalība Pārsūdzības komisijas sēdēs novērotāju statusā neizriet no Disciplinārās antidopinga komisijas lēmuma nosūtīšanas, bet šādas tiesības izriet atkarībā no katra individuāla gadījuma. Līdz noteikumu projekts paredz punktu izteikt jaunā redakcijā nosakot, ka attiecīgajai sporta organizācijai, valsts nacionālajai antidopinga organizācijai, starptautiskajai olimpiskajai komitejai, starptautiskajai paralimpiskai komitejai, ja lēmums varētu ietekmēt Olimpiskās vai Paraolimpiskās spēles, tostarp tādu lēmumu gadījumos, kas ietekmē tiesības piedalīties minētajās spēlēs, kā arī Aģentūrai ir tiesības piedalīties Pārsūdzības komisijas sēdē novērotāju statusā.  Šobrīd Nacionālo antidopinga noteikumu 56.punktā ir noteikts, ka Pārsūdzības komisija lēmumu pieņem 15 darbdienu laikā pēc sēdes. Noteikumu projekts paredz veikt redakcionālus grozījumus, kā arī noteikt, ka lēmumi par pagaidu aizlieguma piešķiršanu ir pieņemami trīs darbdienu laikā no Pārsūdzības komisijas sēdes, vienlaikus papildinot punktu ar atsaucēm uz 2021.gada Kodeksa punktiem, kuri nosaka, ka pieņemtajam lēmumam jābūt pamatotam.  Šobrīd Nacionālo antidopinga noteikumu 57.punkts nosaka, ka Pārsūdzības komisijas sekretārs triju darbdienu laikā pēc lēmuma pieņemšanas informē par to sportistu, sporta darbinieku vai attiecīgās sporta organizācijas, kas saņēmušas Disciplinārās antidopinga komisijas lēmumu. Noteikumu projekts paredz punktā veikt redakcionālus grozījumus, kā arī papildināts, ka Pārsūdzības komisija lēmumu nosūta arī Birojam. Punkts papildināts ar otro teikumu paredzot, ka starptautiskajām organizācijām pieņemto lēmumu nosūta Birojs nevis Pārsūdzības komisija.  Noteikumu projekts paredz papildināt Nacionālos antidopinga noteikumus ar 57.1punktu, paredzot atsauci uz Kodeksa 27.panta 6.punktu, kurš nosaka, ka jebkurš sportists vai sporta darbinieks var vērsties Birojā ar iesniegumu pārskatīt piešķirtās soda sankcijas atbilstoši kodeksa sankcijas atbilstoši 2021.gada Kodeksa 27.panta 6.punktam un izmaiņām aizliegto vielu un metožu sarakstā. Noteikumu projekts paredz papildināt Nacionālos antidopinga noteikumus ar 57.2punktu, nosakot, ka sportistam vai sporta darbiniekam ir tiesības vērsties Birojā ar iesniegumu pārskatīt piešķirto diskvalifikāciju atbilstoši 2021.gada Kodeksa 27.panta 3.punktam. Grozījumi nepieciešami, jo 2021.gada Kodekss paredz, ka sportisti un sporta darbinieki, kuriem ir noteiktas soda sankcijas pirms 2021.gada Kodeksa spēkā stāšanās var iesniegt iesniegumu Birojam pārskatīts piešķirto sodu atbilstoši 2021.gada Kodeksam. Izmantojot šo iespēju ir nepieciešams sniegt pierādījumus un faktus, kas norāda, ka atbilstoši 2021.gada Kodeksam noteiktais sods ir samazināms.  Nacionālie antidopinga noteikumi papildināti ar 57.3punktu pārejas noteikumos, paredzot ja sportistam vai sporta darbiniekam, kuram ir piešķirts sods par antidopinga noteikumu pārkāpumu pirms 2021.gada Kodeksa spēkā stāšanās un sportists vai sporta darbinieks izdara vēl vienu antidopinga noteikumu pārkāpumu pēc 2021.gada Kodeksa spēkā stāšanās, piešķiramais sods tiek aprēķināts atbilstoši Kodeksa 27.panta 4.punktam. |
|  | Projekta izstrādē iesaistītās institūcijas un publiskas personas kapitālsabiedrības | Latvijas Antidopinga birojs |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sportisti, sporta darbinieki, sportista vai sporta darbinieka sporta organizācijas, nepilngadīgo sportistu likumiskie pārstāvji, kā arī Biroja darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētās normas būtiski nemainīs līdzšinējo kārtību, jo tiek pārņemtas papildinātā 2021.gada Kodeksa un grozīto Starptautisko standartu normas attiecībā uz sportistu un sporta darbinieku antidopinga noteikumu pārkāpumu novēršanas un izmeklēšanas kārtību, kas tiek izmantoti Biroja darbā. Saskaņā ar iespējām Birojam pieņemt lēmumus un noslēgt vienošanās, konstatējot antidopinga noteikumu pārkāpumus, paredzams mazāks Biroja budžeta izlietojums komisiju darbam un šī budžeta novirzīšana sabiedrības izglītošanai antidopinga jautājumos. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Noteikumu projekts ir saistīts ar likumprojektu “Grozījumi Sporta likumā” ([1092/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1092/Lp13))[[18]](#footnote-18), kurā tiem dots deleģējums atsevišķu jautājumu regulēšanai Nacionālajos antidopinga noteikumos. Minētais likumprojekts 2021.gada 17.jūnijā tika pieņemts pirmajā lasījumā un tam ir noteikta steidzamība, proti, pieņemšana divos lasījumos. 2021.gada 1.jūlijā minētais likumprojekts tika atbalstīts Saeimas Izglītības, zinātnes un kultūras komisijā otrajā lasījumā atbalstīja likumprojektā iekļautos grozījumus. Vienlaikus grozījumi otrajā – galīgajā – lasījumā vēl jāskata Saeimai. Plānots, ka tie stāsies spēkā nākamajā dienā pēc izsludināšanas. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav |
| 2. | Citas starptautiskās saistības | 1989. gada 16. novembra Eiropas Padomes Antidopinga konvencija Nr. 135.  2002.gada 12.septembra Antidopinga konvencijas papildprotokols  Starptautiskie standarti - Pārbaužu un izmeklējumu starptautiskais standarts, Terapeitiskās lietošanas atļaujas starptautiskais standarts, Starptautiskais rezultātu pārvaldības standarts, Aizliegto vielu un metožu starptautiskais standarts, Parakstītāju starptautiskais kodeksa ievērošanas standarts, Starptautiskais izglītības standarts, Laboratoriju starptautiskais standarts, Starptautiskais privātuma un personas datu aizsardzības standarts. |
| 3. | Cita informācija | Noteikumu projekta izstrādē ir veiktas būtiskas konsultācijas ar Aģentūru, kuru laikā ir saņemti vairāki priekšlikumi un komentāri par nepieciešamajiem grozījumiem atbilstoši 2021.gada Kodeksam. Tostarp ir notikušas vairākas video konferences, kurās tika diskutēts par Aģentūras priekšlikumiem grozījumiem Latvijas likumdošanā, lai pārņemtu 2021.gada Kodeksa prasības, kā arī sniegti skaidrojumi un papildu informācija, atbildot uz Aģentūras iesūtītajiem komentāriem. Birojs aktīvi darbojas, lai saskaņotu veicamos grozījumus ar Aģentūru, kura ir atbildīga par atbilstību Kodeksam izskatīšanu un lēmumu pieņemšanu. Konsultāciju lielākā laikā daļa no saņemtajiem Aģentūras komentāriem ir ņemti vērā un iekļauti arī noteikumu projektā. |

|  |  |  |
| --- | --- | --- |
| **1. tabula Tiesību akta projekta atbilstība ES tiesību aktiem** | | |
| Noteikumu projekts šo jomu neskar | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2019.gada 7.novembrī pieņemtais 2021.gada Pasaules Antidopinga Kodekss | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
| Kodeksa 23.panta 2.punkta 2.apakšpunkts un 1.pielikums | Noteikumu projekts | Pilnībā |
| Kodeksa 23.panta 2.punkta 2.apakšpunkts, 4.panta 2.punkta 2.apakšpunkts, 4.panta 2.punkta 3.apakšpunkts, 4.panta 3.punkta 3.apakšpunkts | Noteikumu projekta 3.1 punkts | Pilnībā |
| Kodeksa 5.panta 7.punkts | Noteikumu projekta 6.punkts | Pilnībā |
| Kodeksa 10.panta 8.punkts, 13.pants. | Noteikumu projekta 6.1 punkts,  6.2 punkts, 6.21.apakšpunkts, 6.22.apakšpunkts un 6.23.apakšpunkts | Pilnībā |
| Kodeksa 5.panta 2.punkts | Noteikumu projekta 7.punkts, 7.1.apakšpunkts, 7.2.apakšpunkts, 8.punkts un 9.punkts | Pilnībā |
| Kodeksa 7.panta 4.punkts | Noteikumu projekta 10.punkts | Pilnībā |
| Kodeksa 14.panta 5.punkts 3.apakšpunkts | Noteikumu projekta 11.punkts | Pilnībā |
| Rezultātu pārvaldības standarta vadlīniju 37.lapas 4.rindkopa | Noteikumu projekta 111.punkts | Pilnībā |
| Kodeksa 5.panta 1.punkta 2.1.apakšpunkta, Kodeksa 2.panta 2.punkta komentārs. | Noteikumu projekta 112.punkts | Pilnībā |
| Kodeksa 7.panta 2.punkts | Noteikumu projekta 12.punkts | Pilnībā |
| Kodeksa 14.panta 5.punkta 3.apakšpunkts | Noteikumu projekta 13.punkts | Pilnībā |
| Kodeksa 14.panta 5.punkta 3.apakšpunkts | Noteikumu projekta 17.punkts | Pilnībā |
| Kodeksa 14.panta 5.punkta 3.apakšpunkts | Noteikumu projekta 18.punkts | Pilnībā |
| Sportistu bioloģiskās pases definīcija | Noteikumu projekta 19.punkts | Pilnībā |
| Kodeksa 7.panta 2.punkts, kā arī Rezultātu pārvaldības standarta 5.panta 1.punkta 2.apakšpunkts | Noteikumu projekta 20.1punkts | Pilnībā |
| Rezultātu pārvaldības standarta 4.panta 2.punkts un tā komentārs | Noteikumu projekta 20.2punkts | Pilnībā |
| Rezultātu pārvaldības standarta 7.panta 1.punkts | Noteikumu projekta 20.3punkts | Pilnībā |
| 7.panta 1.punkta d) apakšpunkts | Noteikumu projekta 20.4punkts | Pilnībā |
| 7.panta 1.punkta e) apakšpunkts | Noteikumu projekta 20.5punkts | Pilnībā |
| Kodeksa 8.panta 3.punkts | Noteikumu projekta 20.6punkts | Pilnībā |
| Kodeksa 7.panta 4.punkts | Noteikumu projekta 20.7punkts | Pilnībā |
| Starptautiskā pārbaužu un izmeklējumu standarta 4.8.6.1. un 4.8.6.2.punkts, kā arī Kodeksa 5.panta 5.punkts | Noteikumu projekta 20.8punkts | Pilnībā |
| Testēšanas un izmeklēšanas starptautiskā standarta 4.panta 8.punkta 12.2.apakšpunkts | Nacionālo antidopinga noteikumu 20.9punkts | Pilnībā |
| Rezultātu pārvaldības standarta B.3.2.punkta d) apakšpunkts | Noteikumu projekta 26.punkts | Pilnībā |
| Rezultātu pārvaldības standarta B.3.panta 2.punkta c) un d) apakšpunkts, B.3.3.punkts | Noteikumu projekta 27.punkts | Pilnībā |
| Kodeksa 5.panta 6.punkta 1.apakšpunkts, 2.apakšpunkts, 7.panta 7.punkts, 23.panta 2.punkta 2.apakšpunkts | Noteikumu projekta 31.punkts | Pilnībā |
| Kodeksa 1.papildinājuma ietvertās operacionālās neatkarības definīcija | Noteikumu projekta 32. un 321.punkts | Pilnībā |
| Kodeksa 7.panta 4.punkta 1.apakšpunkts | Noteikumu projekta 33.punkts | Pilnībā |
| Rezultātu pārvaldības standarta 8.panta 8.punkta e) apakšpunkts | Noteikumu projekta 331. un 33. 2 punkts | Pilnībā |
| Kodeksa 8.panta 1.punkts | Noteikumu projekta 34.punkts | Pilnībā |
| Rezultātu pārvaldības standarta 8.panta 2. un 3.apakšpunkti | Noteikumu projekta 35.punkts | Pilnībā |
| Rezultātu pārvaldības standarta 8.panta 8.punkta c) apakšpunkts | Noteikumu projekta 36.punkts | Pilnībā |
| Kodeksa “model rules”, kas ir Kodeksa pārņemšanas noteikumi nacionālajā regulējumā | Noteikumu projekta 37.punkts | Pilnībā |
| Kodeksa 14.panta 2.punkta 1.apakšpunkts | Noteikumu projekta 38.punkts | Pilnībā |
| Terapeitiskās lietošanas izņēmumu starptautiskais standarta 4.panta 4.punkta 5.apakšpunkts | Noteikumu projekta 41.punkts | Pilnībā |
| Kodeksa 4.panta 4.punkta 2.apakšpunkts | Noteikumu projekta 48.punkts | Pilnībā |
| Kodeksa 13.panta 2.punkts, 13.panta 2.punkta 3.1 un 3.2.apakšpunkts | Noteikumu projekta 50.punkts | Pilnībā |
| 13.panta 2.punkta 3.1 un 3.2.apakšpunkts. 13.panta 2.punkta 3.5.apakšpunkts | Noteikumu projekta 51.punkts | Pilnībā |
| 13.panta 1.punkta 1.apakšpunkts | Noteikumu projekta 51.1 punkts | Pilnībā |
| Kodeksa 13.panta 2.punkta 2.apakšpunkts | Noteikumu projekta 52. un 54. punkts | Pilnībā |
| Rezultātu pārvaldības standarta 8.panta 2.punkts | Noteikumu projekta 53.punkts | Pilnībā |
| Kodeksa “model rules”, kas ir Kodeksa pārņemšanas noteikumi nacionālajā regulējumā | Nacionālo antidopinga noteikumu 55.punkts | Pilnībā |
| 13.panta 2.punkta 2.apakšpunkts | Nacionālo antidopinga noteikumu 56.punkts | Pilnībā |
| Kodeksa 27.panta 6.punkts | Nacionālo antidopinga noteikumu 57.1 punkts | Pilnībā |
| Kodeksa 27.panta 3.punkts | Nacionālo antidopinga noteikumu 57.2 punkts | Pilnībā |
| Kodeksa 27.panta 4.punkts | Nacionālo antidopinga noteikumu 57.3 punkts | Pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav | |
| Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu |  |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Latvijas Antidopinga birojs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināma |
| 3. | Cita informācija | Nav |

Veselības ministrs D. Pavļuts

Vīza: Valsts sekretāre I. Dreika

S.Lazdiņa, 60005266

[sanita.lazdina@vm.gov.lv](mailto:sanita.lazdina@vm.gov.lv)

R.Lauris

[roberts.lauris@antidopings.lv](mailto:roberts.lauris@antidopings.lv)

1. <https://www.wada-ama.org/sites/default/files/resources/files/2021_wada_code.pdf> [↑](#footnote-ref-1)
2. <https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1092/Lp13> [↑](#footnote-ref-2)
3. <https://likumi.lv/ta/id/319775-par-pasaules-antidopinga-agenturas-2021-gada-pasaules-antidopinga-kodeksa-pienemsanu> [↑](#footnote-ref-3)
4. <https://likumi.lv/ta/id/319775-par-pasaules-antidopinga-agenturas-2021-gada-pasaules-antidopinga-kodeksa-pienemsanu> [↑](#footnote-ref-4)
5. <https://www.antidopings.gov.lv/lv/normativie-akti-un-starptautiskie-dokumenti> [↑](#footnote-ref-5)
6. <https://www.wada-ama.org/en/resources/the-code/2021-international-standard-for-education-ise> [↑](#footnote-ref-6)
7. <https://www.wada-ama.org/en/resources/the-code/2021-international-standard-for-results-management-isrm> [↑](#footnote-ref-7)
8. <https://www.antidopings.gov.lv/lv/normativie-akti-un-starptautiskie-dokumen> [↑](#footnote-ref-8)
9. <https://www.wada-ama.org/en/what-we-do/international-standards> [↑](#footnote-ref-9)
10. <https://www.antidopings.gov.lv/lv/sporta-aizliegtas-vielas> [↑](#footnote-ref-10)
11. <https://www.wada-ama.org/en/resources/science-medicine/prohibited-list-documents> [↑](#footnote-ref-11)
12. <https://www.wada-ama.org/en/resources/science-medicine/prohibited-list-documents> [↑](#footnote-ref-12)
13. sportisti, kas piedalās valsts līmeņa sacensībās, ko katra valsts antidopinga organizācija noteikusi saskaņā ar Pārbaužu un izmeklējumu starptautisko standartu. [↑](#footnote-ref-13)
14. fiziska persona, kuru tā ir definējusi attiecīgā valsts antidopinga organizācija, tomēr ar nosacījumu, ka šis termins neietver nevienu personu, kura piecu (5) gadu laikā pirms antidopinga noteikumu pārkāpuma izdarīšanas ir bijusi starptautiska līmeņa sportists (ko katra starptautiskā federācija definē saskaņā ar Pārbaužu un izmeklējumu starptautisko standartu) vai valsts līmeņa sportists (ko katra valsts antidopinga organizācija definē saskaņā ar Pārbaužu un izmeklējumu starptautisko standartu), pārstāvējusi jebkuru valsti starptautiskā sporta pasākumā atklātā kategorijā vai bijusi iekļauta Pārbaudāmo sportistu reģistrā vai citā atrašanās vietas informācijas reģistrā, kuru uztur kāda no starptautiskajām federācijām vai valstu antidopinga organizācijām. [↑](#footnote-ref-14)
15. Valsts līmeņa sportisti - <https://www.antidopings.gov.lv/lv/valsts-limena-sportisti>; [↑](#footnote-ref-15)
16. <https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1092/Lp13> [↑](#footnote-ref-16)
17. <https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1092/Lp13> [↑](#footnote-ref-17)
18. <https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1092/Lp13> [↑](#footnote-ref-18)